
Ajuntament

Caga Tió a la Biblioteca M. Serra i Moret

Dijous i divendres vinent qualsevol infant podrà fer cagar el tió 


De 18 a 20 h, els dies 22 i 23 de desembre la Biblioteca M. Serra i Moret ofereix la possibilitat als nens i nenes de Pineda de Mar de poder celebrar aquesta tradició tan catalana.

El Tió de Nadal (també anomenat simplement Tió, Tronc de Nadal, Soca, Xoca o Tronca) és un dels elements de la mitologia catalana i una tradició molt arrelada a Catalunya, , així com als veïns d’Aragó (on es diu en aragonès tronca, toza o tizón de Nadal) i Occitània (on es diu en occità cachafuòc o soc de Nadal). Malgrat les múltiples variants locals, la tradició consisteix en aplegar un tros de soca o branca gruixuda dies abans del dia de Nadal, normalment a l'inici de l'Advent, i portar-lo a casa, on se'l col·loca en algun racó amb una manta perquè no tingui fred i on se l'alimenta diàriament fins el dia que es fa cagar. Hi ha llars on el tió és simplement una peça de fusta (una o diverses cadires, per exemple), un tros de suro, una caixa, etc. de mides diferents segons convé per l'espai i mides dels regals que haurà de cagar.

Es tracta d'una tradició amb segles d'història, inicialment relacionada amb la natura, la fertilitat i el solstici d'hivern.[]
